ΠΑΡΑΡΤΗΜΑ  4Δ    
Ασφάλεια και Υγεία στην εργασία
Σύμφωνα με τους περί Ασφάλειας και Υγείας στην Εργασία Νόμους του 1996 μέχρι 2020 κάθε εργοδότης είναι πλήρως υπεύθυνος για τη διασφάλιση της ασφάλειας και υγείας στην εργασία όλων των εργοδοτουμένων του αλλά και τρίτων προσώπων που μπορεί να επηρεαστούν από τις δραστηριότητες της επιχείρησης του.
Η Αναθέτουσα Αρχή αναμένει από την Εταιρεία Φύλαξης, ότι θα συμμορφώνεται πλήρως με τις πρόνοιες της εκάστοτε ισχύουσας νομοθεσίας και των κανονισμών για την ασφάλεια και υγεία στην εργασία αλλά και με την πολιτική της Αναθέτουσας Αρχής  για την Ασφάλεια & Υγεία (Παράρτημα 4Ε).
Μεταξύ  άλλων,  η  Εταιρεία Φύλαξης  πρέπει  να  έχει  Πολιτική  Ασφάλειας  και  Υγείας  στην Εργασία για τις εργασίες της και γενικά να διαχειρίζεται πλήρως την ασφάλεια και την υγεία των εργασιών που εκτελεί, τόσο για τους εργοδοτούμενους της όσο και για τρίτα πρόσωπα που επηρεάζονται από τις εργασίες της. 
Η Εταιρεία Φύλαξης  πρέπει να παίρνει όλα τα ενδεικνυόμενα μέτρα προστασίας για αποτροπή του ενδεχόμενου να προκληθούν ατυχήματα από μηχανικά, ηλεκτρικά ή άλλα αίτια κατά τη διάρκεια εκτέλεσης των εργασιών της στην Αναθέτουσα Αρχή. 
Επίσης, η Εταιρεία Φύλαξης  πρέπει να διαθέτει και να παρέχει: 
· νόμιμο, έμπειρο και κατάλληλα εκπαιδευμένο προσωπικό και κατάλληλο εξοπλισμό
· κατάλληλη εποπτεία, καθοδήγηση και πληροφόρηση των εργοδοτουμένων της και/ή άλλων επηρεαζόμενων τρίτων προσώπων για την ασφαλή διεξαγωγή των εργασιών της,
· μέσα και μεθόδους εργασίας για την προστασία της ασφάλειας και υγείας των εργοδοτουμένων της και/ή άλλων επηρεαζόμενων τρίτων προσώπων, για την ασφαλή διεξαγωγή των εργασιών της,
· όλα τα πιστοποιημένα μέσα ατομικής προστασίας εφόσον εντοπίζεται  ανάγκη χρήσης Μέσων Ατομικής Προστασίας και να διασφαλίζει ότι οι εργοδότουμενοι της εκπαιδεύονται αναλόγως και χρησιμοποιούν ορθά τα μέσα αυτά. 
Η Εταιρεία Φύλαξης  έχει υποχρέωση και οφείλει: 
1.  Να διεξάγει τις εργασίες της κατά τέτοιο τρόπο ώστε να αποφεύγονται οι κίνδυνοι τόσο για τους εργοδοτούμενούς της  όσο και για το προσωπικό και/ή τους πελάτες της Αναθέτουσας Αρχής και/ή οποιουδήποτε άλλου τρίτου προσώπου
2.  Να συμμορφώνεται με τις οδηγίες και υποδείξεις που θα υποδεικνύονται από την Αναθέτουσα Αρχή, σε σχέση με τα θέματα Ασφάλειας & Υγείας στην εργασία
3.  Να διαθέτει το δικό της κατάλληλο εξοπλισμό, για την εκτέλεση της εργασίας που ανέλαβε. 
Η Εταιρεία Φύλαξης, πριν από την υπογραφή της σύμβασης, πρέπει να προσκομίσει στην Αναθέτουσα Αρχή  Γραπτή Εκτίμηση των Κινδύνων για τους κινδύνους που σχετίζονται με τις δραστηριότητες που θα διεξάγει  στα πλαίσια της Συμφωνίας με   την Αναθέτουσα Αρχή  για   τις   εργασίες   δηλαδή που θα εκτελέσει   στην Αναθέτουσα Αρχή τόσο για τους εργοδοτούμενους της όσο και για τα μέλη του προσωπικού της Αναθέτουσας Αρχής και των τρίτων προσώπων που βρίσκονται στους χώρους της. 
Η Εκτίμηση Κινδύνων θα εξεταστεί από την Αναθέτουσα  Αρχή και εάν και εφόσον υποδειχθεί, θα πρέπει να γίνουν αλλαγές, έτσι που να ικανοποιείται η Αναθέτουσα Αρχή. 
Η Αναθέτουσα Αρχή θα γνωμοδοτήσει σχετικά με την ικανοποίηση των ελαχίστων απαιτήσεων του  περιεχομένου της Εκτίμησης Κινδύνων και σε καμία περίπτωση δεν ευθύνεται για την πληρότητα του περιεχομένου της η οποία πληρότητα είναι ευθύνη του μελετητή της εταιρείας ως κατεχούσης της τεχνογνωσία εκτέλεσης των εργασιών φύλαξης .
Το κόστος ετοιμασίας και υποβολής Γραπτής Εκτίμησης των Κινδύνων θα αναληφθεί εξ ολοκλήρου από την Εταιρεία Φύλαξης.   


Εταιρεία Φύλαξης: ………………………………….(Σφραγίδα)
Ονοματεπώνυμο: …………………..………………

